**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 350-01/23-01/3

URBROJ: 2182-03-02-23-1

Skradin, 26. svibnja 2023.g.

Na temelju članka 86. Zakona o prostornom uređenju (“Narodne novine”, br. 153/13, 65/17, 114/18, 39/19 i 98/19) i članka 34. Statuta Grada Skradina („Službeni vjesnik Šibensko-kninske županije“ br. 03/21, 15/22) Gradsko vijeće Grada Skradina, na 15. sjednici održanoj dana 26. svibnja 2023. godine, donosi

# O D L U K U

**o izradi Izmjena i dopuna ( IV) Prostornog plana uređenja Grada Skradina**

1. **OPĆE ODREDBE**

**Članak 1.**

1. Donosi se Odluka o izradi Izmjena i dopuna (IV) Prostornog plana uređenja Grada Skradina („Službeni vjesnik Šibensko-kninske županije“ br. 06/01, 06/08, 6/15 i 14/18); u daljnjem tekstu: Izmjena i dopuna PPU-a ; u daljnjem tekstu: Odluka.
2. Nositelj izrade Izmjena i dopuna PPU-a je nadležno upravno tijelo Grada Skradina, Upravni odjel za gospodarstvo, komunalne poslove i lokalnu samoupravu.

# PRAVNA OSNOVA ZA IZRADU IZMJENA I DOPUNA PPU-a

**Članak 2.**

1. Pravna osnova za izradu i donošenje Izmjena i dopuna PPU-a su članci 76. i 86. Zakona o prostornom uređenju (“Narodne novine”, br. 153/13, 65/17, 114/18, 39/19 i 98/19).

# RAZLOZI ZA IZRADU IZMJENA I DOPUNA PPU-a

**Članak 3.**

1. Razlozi za izradu izmjena i dopuna PPU-a su:
   * usklađenje sa Zakonom o prostornom uređenju (NN, 153/13, 65/17, 114/18, 39/19 i 98/19),
   * usklađenje s Prostornim planom Šibensko kninske županije
   * stvaranje planskih preduvjeta za formiranje izdvojenih područja za solarne elektrane

* + korekcija granica građevinskog područja Grada Skradina, sukladno zakonskim mogućnostima i opravdanim zahtjevima, te preispitivanje izgrađenih uređenih i neuređenih dijelova građevinskih područja.
  + preispitivanje odredbi za provođenje (omogućavanje gradnje stupnih trafostanica, gradnje u obuhvatu luke nautičkog turizma,…)
  + usklađenje sa zahtjevima javnopravnih tijela
  + usklađivanje planskih rješenja s razvojnim projektima Grada Skradina

# OBUHVAT IZMJENA I DOPUNA PPU-a

**Članak 4.**

1. Obuhvat Izmjena i dopuna odnosi se na administrativno teritorijalne granice jedinice lokalne samouprave – Grada Skradina.
2. Izmjena i dopuna PPU-a obuhvaća tekstualni i grafički dio.

# OCJENA STANJA U OBUHVATU IZMJENA I DOPUNA PPU-a

**Članak 5.**

1. Prostorni plan uređenja Grada Skradina usvojen je 2001. godine i dopunjavan 2008, 2015 i 2018. godine. Od donošenja Plana iskazan je interes za gradnju na područjima koja nisu utvrđena kao građevinska te je potrebno, sukladno odrednicama ZPU i Prostornog plana Šibensko – kninske županije, preispitati mogućnosti korekcije važećih granica građevinskih područja kroz utvrđivanje novih ili preraspodjelu postojećih građevinskih područja, uz provjeru izgrađenosti istih te definiranje neizgrađenih i neuređenih dijelova građevinskih područja.
2. U skladu s Prostornim planom Šibensko kninske županije, potrebno je omogućiti formiranje izdvojenih područja za solarne elektrane te uskladiti planska rješenja s razvojnim projektima Grada Skradina.
3. Provedbom Plana uočeni su nedostaci u odredbama za provođenje koje je potrebno ovim izmjenama i dopunama otkloniti.

# CILJEVI I PROGRAMSKA POLAZIŠTA IZMJENA I DOPUNA PPU-a

**Članak 6.**

1. Ciljevi i programska polazišta Izmjena i dopuna PPU-a obuhvaćaju usklađivanje sa Zakonom i dokumentima prostornog uređenja višeg ranga, omogućavanje gradnje objekata i uređaja komunalne infrastrukture prema zahtjevima javnopravnih tijela i omogućavanje gradnje korekcijom i proširenjem ili preoblikovanjem građevinskog područja.

# POPIS SEKTORSKIH STRATEGIJA I STRUČNIH PODLOGA POTREBNIH ZA IZRADU IZMJENA I DOPUNA PPU-a

**Članak 7.**

1. Ova Odluka donijeti će se po prethodno pribavljenom mišljenju sukladno posebnim zakonima kojima se uređuje zaštita okoliša i prirode (čl. 86. stavak 3. ZPU).

# NAČIN PRIBAVLJANJA STRUČNIH RJEŠENJA

**Članak 8.**

1. Stručna rješenja osigurat će pravna osoba koja ispunjava uvjete za obavljanje djelatnosti prostornog uređenja propisane posebnim zakonom a sukladno podacima, planskim smjernicama i dokumentaciji tijela i osoba određenih posebnim propisima.

# VRSTA I NAČIN PRIBAVLJANJA KATASTARSKIH PLANOVA I ODGOVORAJUĆIH POSEBNIH GEODETSKIH PODLOGA

**Članak 9.**

1. Za potrebe izrade Izmjena i dopuna PPU-a koristit će se podloge važećeg prostornog plana uređenja.

# POPIS JAVNOPRAVNIH TIJELA I OSOBA ODREĐENIH POSEBNIM PROPISIMA, KOJA DAJU ZAHTJEVE ZA IZRADU PLANOVA IZ PODRUČJA SVOG DJELOKRUGA TE DRUGIH SUDIONIKA U IZRADI PLANA

**Članak 10.**

1. Javnopravna tijela i osobe određene posebnim propisima koje daju zahtjeve (podaci, planske smjernice i propisane dokumente) i drugi sudionici u izradi plana sudjelovat će u izradi na način da će biti zatraženi njihovi uvjeti koje treba poštivati u izradi Nacrta prijedloga Izmjena i dopuna PPU-a. Ista javnopravna tijela će biti pozvana na javnu raspravu u postupku donošenja Izmjena i dopuna PPU-a.
2. Javnopravna tijela i osobe iz stavka 1. ovog članka su:
3. MINISTARSTVO GOSPODARSTVA I ODRŽIVOG RAZVOJA, Uprava za procjenu utjecaja na okoliš i održivo gospodarenje otpadom, Sektor za procjenu utjecaja na okoliš, Radnička cesta 80, 10 000 Zagreb
4. MINISTARSTVO GOSPODARSTVA I ODRŽIVOG RAZVOJA, Uprava za zaštitu prirode, Služba za ocjenu prihvatljivosti planskih dokumenata, Radnička cesta 80, 10 000 Zagreb
5. MINISTARSTVO OBRANE, Uprava za materijalne resurse, Sektor za nekretnine, graditeljstvo i zaštitu okoliša, Služba za graditeljstvo i zaštitu okoliša, Trg kralja Petra Krešimira IV br. 1,  
   10 000 Zagreb
6. MINISTARSTVO POLJOPRIVREDE, Uprava za poljoprivredno zemljište, biljnu proizvodnju i tržište, Ul. Grada Vukovara 78, 10000 Zagreb,
7. MINISTARSTVO POLJOPRIVREDE, Uprava šumarstva, lovstva i drvne industrije, Planinska 2a, 10000 Zagreb
8. MINISTARSTVO MORA, PROMETA I INFRASTRUKTURE, Prisavlje 14, 10 000 Zagreb
9. MINISTARSTVO KULTURE, Uprava za zaštitu kulturne baštine, Konzervatorski odjel u Šibeniku, Stube J. Čulinovića 1/3, 22000 Šibenik.
10. MINISTARSTVO UNUTARNJIH POSLOVA, Policijska uprava Šibensko-kninska, Služba upravnih i inspekcijskih poslova, Velimira Škorpika 5, 22000 Šibenik
11. MINISTARSTVO UNUTARNJIH POSLOVA , Ravnateljstvo civilne zaštite, Područni ured za civilnu zaštitu Split, Služba civilne zaštite Šibenik, Velimira Škorpika 5, 22000 Šibenik
12. HAKOM- Hrvatska regulatorna agencija za mrežne djelatnosti, Ulica Roberta Frangeša -Mihanovića 9, 10110 Zagreb
13. HOPS d.o.o.- Hrvatski operator prijenosnog sustava, Kupska 4, 10000 Zagreb.
14. HEP d.d., Sektor za strategiju i razvoj, Ulica Grada Vukovara 37, 1000 Zagreb
15. HRVATSKE VODE, Vodnogospodarski odjel za slivove južnoga Jadrana, Vukovarska 35, 21000 Split
16. HRVATSKE CESTE d.o.o. - Zagreb Sektor za razvoj i informatičku podršku, Vončinina 3, 10000 Zagreb
17. PLINACRO, d.o.o, Savska cesta 88A, 10000 Zagreb
18. HRVATSKE ŠUME, Uprava Šuma podružnica Split, Kralja Zvonimira 35, 21000 Split
19. ŠIBENSKO KNINSKA ŽUPANIJA, Upravni odjel za pomorstvo, promet i otočni razvoj, Trg Pavla Šubića I. br. 2, 22000 Šibenik
20. ŠIBENSKO KNINSKA ŽUPANIJA, Upravni odjel za gospodarstvo, turizam, poljoprivredu, ruralni razvoj i EU fondove, Trg Pavla Šubića I. br. 2, 22000 Šibenik
21. ŠIBENSKO KNINSKA ŽUPANIJA, Upravni odjel za zaštitu okoliša, prostorno uređenje, gradnju i komunalne poslove, Trg Pavla Šubića I. br. 2, 22000 Šibenik
22. ŽUPANIJSKA UPRAVA ZA CESTE, Velimira Škorpika 27, 22000 Šibenik.
23. LUČKA UPRAVA ŠIBENSKO-KNINSKE ŽUPANIJE, Draga 14, 22000 Šibenik
24. MINISTARSTVO MORA, PROMETA I INFRASTRUKTURE, Lučka kapetanija Šibenik, Obala dr. F. Tuđmana, 22000 Šibenik
25. HEP- ODS d.o.o., Elektra Šibenik, Ante Šupuka 1, 22000 Šibenik
26. VODOVOD I ODVODNJA doo, Kralja Zvonimira 50, 22000 Šibenik
27. JAVNA USTANOVA Zavod za prostorno uređenje Šibensko – kninske županije, Vladimira Nazora 4, 22000 Šibenik
28. JAVNA USTANOVA „Nacionalni park Krka“, Trg Ivana Pavla II br. 5, 22000 Šibenik
29. JAVNA USTANOVA Priroda Šibensko-kninske županije, Prilaz tvornici 39, 22000 Šibenik
30. Komunalno poduzeće „ Rivina Jaruga“ d.o.o. Skradin, Trg Male Gospe 4, 22222 Skradin

# ROK ZA IZRADU PLANA

**Članak 11.**

1. Rok izrade Nacrta prijedloga izmjena i dopuna Prostornog plana iz članka 1. ove Odluke je oko 6 mjeseci ne računajući vrijeme potrebno za provođenje postupka ocjene o potrebi izrade strateške procjene i vrijeme potrebno za donošenje odluka na Gradskom vijeću Grada Skradina.

# IZVORI FINACIRANJA PLANA

**Članak 12.**

1. Izrada Izmjena i dopuna Plana financirat će se iz Proračuna Grada Skradina.

# POSTUPAK IZRADE I DONOŠENJA IZMJENA I DOPUNA PPU-a

**Članak 13.**

|  |  |
| --- | --- |
| Faza izrade i donošenja | Nadležnost |
| Utvrđivanje Prijedloga odluke o izradi izmjena i dopuna PPU-a | Gradonačelnik |
| Donošenje Odluke o izradi izmjena i dopuna PPU-a | Gradsko vijeće |
| Izrada Nacrta prijedloga izmjena i dopuna PPU | Pravna osoba koja izrađuje plan |
| Utvrđivanje Prijedloga izmjena i dopuna PPU-a i upućivanje u postupak javne rasprave | Gradonačelnik |
| Objava javne rasprave o Prijedlogu izmjena i dopuna PPU-a | Nositelj izrade |
| Trajanje javne rasprave | Sukladno Zakonu |
| Izrada izvješća o javnoj raspravi | Nositelj izrade i pravna osoba koja izrađuje plan |
| Utvrđivanje Konačnog prijedloga izmjena i dopuna PPU | Gradonačelnik |
| Ishođenje mišljenja i suglasnost | Sukladno Zakonu |
| Donošenje izmjena i dopuna plana | Gradsko vijeće |

1. **OSTALE ODREDBE**

**Članak 14.**

1. Nositelj izrade dostavlja odluku o izradi izmjena i dopuna PPU-a tijelima i osobama određenim posebnim propisima, s pozivom, da mu u roku od najviše trideset dana dostave zahtjeve (podaci, planske smjernice i propisani dokumenti) za izradu izmjena i dopuna plana. Ako ih ta tijela i osobe ne dostave u tom roku, smatrat će se da ih nemaju.
2. Tijela i osobe određeni posebnim propisima moraju u zahtjevima iz stavka 1. ovoga članka odrediti važeće propise i njihove odredbe te druge stručne i ostale dokumente, na kojima temelje svoje zahtjeve u obuhvatu izmjena i dopuna PPU-a. Ako to tijela i osobe ne učine, nositelj izrade takve zahtjeve nije dužan poštivati, ali je to dužan posebno obrazložiti.
3. Tijela i osobe određeni posebnim propisima su dužni nositelju izrade na njegov zahtjev dostaviti bez naknade raspoložive podatke i drugu dokumentaciju iz njihovog djelokruga, koji su potrebni za izradu Izmjena i dopuna PPU-a.
4. Ukoliko se u postupku izrade Izmjena i dopuna PPU-a ukaže potreba, u isti se mogu uključiti i drugi sudionici tj. javnopravna tijela koja nisu navedena u članku 10. stavku (2) ove Odluke.
5. Nositelj izrade dostavlja Odluku o izradi izmjena i dopuna PPU-a Zavodu.

# Članak 16.

1. Ova odluka stupa na snagu osmog dana od dana objave u „Službenom vjesniku Šibensko-kninske županije“.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.